MS-félagið býður upp á ýmis námskeið fyrir MS-greinda , maka , börn og foreldra þeirra , með fyrirvara um að lágmarksþátttaka náist . Vakin skal athygli á því að fyrirhuguð er endurskoðun á efni og lengd hluta námskeiða og geta því orðið breytingar á námskeiðslýsingum . Námskeiðin eru haldin eftir þörfum og er nauðsynlegt að skrá sig hér á síðunni , á skrifstofu félagsins í síma 568 8620 eða með tölvupósti á msfelag@msfelag.is ef áhugi er fyrir námskeiði . Þegar nægilega margar skráningar hafa borist er viðkomandi námskeið tímasett og samband haft við þátttakendur .